Top of Form

Bottom of Form

**ÁSZF**

**Yves Rocher Webáruház**

**Általános Szerződési Feltételek**

Jelen dokumentum nem kerül iktatásra, kizárólag elektronikus formában kerül megkötésre, nem minősül írásbeli szerződésnek, magyar nyelven íródik, magatartási kódexre nem utal. A webáruház működésével, megrendelési- és szállítási folyamatával kapcsolatosan felmerülő kérdések esetén a megadott elérhetőségeinken rendelkezésére állunk.

Jelen Ászf hatálya Szolgáltató weblapján ([http://yves-rocher.hu](http://yves-rocher.hu/)) és aldomainjein történő jogviszonyokra terjed ki. Jelen Ászf folyamatosan elérhető a következő weboldalról:<http://yves-rocher.hu/aszf> és letölthető az alábbi linkről: [http://yves-rocher.hu/aszf.pdf](http://yves-rocher.hu/public/uimg/pdf/aszf.pdf)

1.    **Szolgáltató adatai:**

A szolgáltató neve: Roland Cosmetics Hungary Kft.

A szolgáltató székhelye: 1089 Budapest, Elnök utca 1.

A szolgáltató elérhetősége, az igénybe vevőkkel való kapcsolattartásra szolgáló, rendszeresen használt elektronikus levelezési címe: vevoszolgalat@yvesrocher.hu

Cégjegyzékszáma: 01 09 079930

Adószáma: 10618646-2-42

Nyilvántartásban bejegyző hatóság neve: Fővárosi Törvényszék, mint cégbíróság

Telefonszáma: 06-1-302-8961

Adatvédelmi nyilvántartási száma: NAIH-73552/2014; NAIH-81492/2014; NAIH-82426/2015; NAIH-82473/2015; NAIH-82474/2015

Kereskedelmi tevékenység nyilvántartási száma: XIII/9079/3/2010/B.

A szerződés nyelve: magyar

A tárhely-szolgáltató neve, címe, e-mail címe: TAU-CETI Sp. z o. o., 00-854 Warszawa, Al. Jana Pawla II 23, biuro@tauceti.pl

2.    **Meghatározások**

Az alábbi Szabályzatban nagy betűkkel írt fogalmak az alábbi jelentéssel bírnak:

2.1.            Felhasználó – minden személy, aki a webáruházat, vagy a webáruházban elérhető szolgáltatásokat bármilyen módon igénybe veszi.

2.2.            Ügyfél – minden természetes személy, aki betöltötte a 14. életévét (ha a személy nem töltötte be a 18. életévét, akkor a szerződés kötéséhez szükséges a törvényes képviselője), aki szerződést köt, vagy szerződést kíván kötni a Szolgáltatóval, és nem végez gazdasági tevékenységet.

2.3.            Fél – Ügyfél vagy Yves Rocher.

2.4.            Felek – Ügyfél, valamint Yves Rocher együttesen.

2.5.            Internetes áruház - a weboldal egy része, amely lehetővé teszi az Yves Rocher és az Ügyfél közötti szerződés megkötését az Internetes Áruházban meghirdetett Termékekre vonatkozóan, amely többek között a Terméklapot is tartalmazza.

2.6.            Terméklap – egy aloldal az Internetes Áruházban, amelyen a Termékek bemutatásra kerülnek, valamint itt található az a gomb, amelyre kattintva az Áru a bevásárlókosárba kerül.

2.7.            Bevásárlókosár – az Internetes Áruház egyik funkciója, amely lehetővé teszi az Ügyfél számára a kedvezmény kódszámának beírását, valamint a megrendeléssel kapcsolatos beállítások és adatok módosítását, mint amilyen a Termék darabszáma, szállítási cím, számlázási adatok, szállítás módja, fizetési mód.

2.8.            Hírlevél – elektronikus üzenet, amelyet az Yves Rocher küld azon Felhasználóknak, akik hozzájárultak ilyen hírlevél fogadásához.

2.9.            Ügyfélprofil – Szolgáltató weboldalán történő regisztráció során a Felhasználó által közölt adatok adatbázisa, amely felhasználónévvel és jelszóval van ellátva. A profil lehetővé teszi a Felhasználónak a megrendelések szállítási címeinek mentését, tárolását. Profil létrehozása a weboldalon a Felhasználó által történő regisztrációs adatlap kitöltése és elfogadása során történik. Az oldalon található kérdőív kitöltése után a Felhasználó a mentés gombra való kattintással megerősíti és a visszaigazoló e-mailben található link segítségével aktiválja a profilját, amelyről az Yves Rocher visszaigazoló üzenetet küld a Felhasználónak.

2.10.       Áru – az Internetes Webáruházban vagy a Csomagküldő Szolgálatnál elérhető termékek.

2.11.       Vásárlási feltételek – a vásárlás általános feltételei elérhetőek az alábbi oldalon: <http://yves-rocher.hu/vasarlasi_feltetelek>

2.12.       Teljesítés – az Ügyfél által kifizetett termékek kézbesítése (a megrendelt termékeket átvételkor fizetheti ki).

3.    **Alapvető rendelkezések:**

3.1.            A jelen Szabályzatban nem szabályozott kérdésekre, valamint jelen Szabályzat értelmezésére a magyar jog az irányadó, különös tekintettel a Polgári Törvénykönyvről szóló 2013. évi V. törvény („Ptk.”) és az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. (Elker. tv.) törvény vonatkozó rendelkezéseire. A vonatkozó jogszabályok kötelező rendelkezései a felekre külön kikötés nélkül is irányadók.

3.2.            A jelen Szabályzat 2017. május 29. napjától hatályos és visszavonásig hatályban marad. A Szolgáltató jogosult egyoldalúan módosítani a Szabályzatot. A módosításokat a Szolgáltató azok hatályba lépése előtt 11 (tizenegy) nappal a weboldalakon közzéteszi. A Felhasználónak a weboldalon történő regisztrációt megelőzően, illetve rendelés leadása előtt a jelen Szabályzat ismeretében nyilatkoznia kell a jelen Szabályzat elfogadásáról, amelyet követően rájuk nézve a weboldal használatával kapcsolatos valamennyi szabályozás érvényes.

3.3.            A Szolgáltató fenntart magának minden jogot a webáruház, annak bármely részlete és az azon megjelenő tartalmak, valamint a weboldal terjesztésének tekintetében. Tilos a webáruházban megjelenő tartalmak vagy azok bármely részletének letöltése, elektronikus tárolása, feldolgozása és értékesítése a Szolgáltató írásos hozzájárulása nélkül.

4.    **A weboldal használatához szükséges technikai feltételek**

4.1.       A weboldal használatához szükséges olyan eszköz, amely biztosítja az internet kapcsolatot (pl. számítógép, telefon), valamint megfelelő böngésző (javasoljuk a Mozilla Firefox 15.0-t, vagy frissebb verziót), a weboldal néhány funkciójának használatához a biztonságos adatátvitel érdekében szükség van SSL protokollra, illetve Java Scriptre, a cookie-k engedélyezésére, esetleg Flash-re.

4.2.       A webáruház speciális funkcióinak használatához szükséges felhasználói profil létrehozása, valamint a jelen Szabályzat elfogadása.

4.3.       Az Yves Rocher fenntartja a jogot a szolgáltatások technikai teljesítésének megváltoztatására, a fennálló jogosultságait és kötelezettségeit szem előtt tartva, s mindezt a technikai lehetőségeinek megfelelően, kijelenti, hogy ezek a változások nem fogják negatívan befolyásolni a szolgáltatás minőségét, valamint nem érintik a Felek jogait és kötelezettségeit.

5.    **Az elektronikus szerződés**

5.1.       A szerződés az elektronikus szolgáltatásról az Yves Rocher (Szolgáltató) és a Felhasználó között köttetik, miután a Felhasználó kitöltötte a regisztrációs adatlapot a Webáruházban, létrehozta a Felhasználói profilját és aktiválta azt az Yves Rocher által küldött visszaigazoló e-mailben az aktiváló gombra való kattintással.

5.2.       A szerződés határozatlan időre köttetik.

5.3.       A Felhasználó bármikor felmondhatja az elektronikus szolgáltatásról szóló szerződést indoklás nélkül.

5.4.       A Felhasználó felmondhatja a szerződést a profilja törlésével, vagy az Yves Rocher felé jelzett törlési kérelemmel. A törlés kérelmének jelzése esetén az Yves Rocher a kérést a beérkezéstől számított 14 napon belül teljesíti.

5.5.       Az Yves Rocher megalapozott okok esetén felmondhatja a szerződést, erről a Felhasználót 14 nappal a felmondás előtt az ügyfél által megadott e-mail címre kiküldött levélben értesíti.

5.6.       Az Yves Rocher-nak joga van azonnal elállni a szerződéstől, amennyiben a jelen szabályzat valamely pontját az Ügyfél megszegi, és Yves Rocher felszólítása után 2 munkanappal sem szünteti meg az ilyen magatartását.

6.    **A weboldalon elérhető szolgáltatások**

Az Yves Rocher a Webáruházon keresztül a következő szolgáltatásokat nyújtja:

6.1.       információadás a Termékekről és az Yves Rocher szolgáltatásairól az Ügyfeleknek,

6.2.       lehetőség biztosítása az Ügyfeleknek a termékek és Yves Rocher szolgáltatásainak megismerésére,

6.3.       az Ügyfél profiljának fenntartása,

6.4.       hírlevél küldése,

6.5.       rendelések leadásának lehetővé tétele,

6.6.       a Webáruházban elérhető termékek megvásárlása

Részletes információk a szerződéstől való elállás jogáról, a reklamációról, a megrendelt áruk szállításának módjáról és idejéről, fizetési lehetőségekről, a Vásárlási feltételek szabályzatban találhatók.

7.    **Megvásárolható termékek, szolgáltatások köre**

7.1.            A megvásárolható termékek körét a Szolgáltató Vásárlási Feltételek szabályzata tartalmazza: <http://yves-rocher.hu/vasarlasi_feltetelek>

8.        **Rendelés menete, szállítási és fizetési feltételek**

8.1.            A rendelés menetét a Szolgáltató Vásárlási Feltételek szabályzata tartalmazza: <http://yves-rocher.hu/vasarlasi_feltetelek>

9.        **A megrendelések feldolgozása és teljesítés**

9.1.            A megrendelések feldolgozásának leírását a Szolgáltató Vásárlási Feltételek szabályzata tartalmazza: <http://yves-rocher.hu/vasarlasi_feltetelek>

10.    **Elállás joga**

10.1.        Az elállási jog részletes szabályait és gyakorlásának feltételeit a Szolgáltató Vásárlási Feltételek szabályzata tartalmazza: <http://yves-rocher.hu/vasarlasi_feltetelek>

11.       **Szavatosság**

11.1.       A Felhasználó a Szolgáltató hibás teljesítése esetén a Szolgáltatóval szemben kellékszavatossági igényt érvényesíthet a Ptk. szabályai szerint.

A Felhasználó – választása szerint – az alábbi kellékszavatossági igényekkel élhet:

A Felhasználó kérhet kijavítást vagy kicserélést, kivéve, ha az ezek közül a Felhasználó által választott igény teljesítése lehetetlen vagy a Szolgáltató számára más igénye teljesítéséhez képest aránytalan többletköltséggel járna. Ha a kijavítást vagy a kicserélést nem kérte, illetve nem kérhette, úgy igényelheti az ellenszolgáltatás arányos leszállítását, vagy a hibát a Szolgáltató költségére a Felhasználó is kijavíthatja, illetve mással kijavíttathatja, vagy – végső esetben – a szerződéstől is elállhat. Felhasználó és Szolgáltató közötti – ingó dolognak minősülő áru adásvételére, digitális tartalom szolgáltatására vagy digitális szolgáltatások nyújtására irányuló – szerződés esetén a Felhasználó a kellékszavatossági jogai gyakorlása keretében a hibát a Szolgáltató költségére maga nem javíthatja ki, illetve mással sem javíttathatja ki azt.

Választott kellékszavatossági jogáról a Felhasználó egy másikra is áttérhet, az áttérés költségét azonban a Felhasználó viseli, kivéve, ha az indokolt volt, vagy arra a Szolgáltató adott okot.

11.2.       A Felhasználó köteles a hibát annak felfedezése után haladéktalanul, de nem később, mint a hiba felfedezésétől számított kettő hónapon belül közölni. A Felhasználó a szerződés teljesítésétől számított két éves elévülési határidőn túl kellékszavatossági jogait már nem érvényesítheti.

11.3.       A Felhasználó a Szolgáltatóval szemben érvényesítheti kellékszavatossági igényét.

11.4.       A teljesítéstől számított egy éven belül a Felhasználó a kellékszavatossági igénye érvényesítésének a hiba közlésén túl nincs egyéb feltétele, ha a Felhasználó igazolja, hogy a terméket, illetve a szolgáltatást a Szolgáltató nyújtotta. A teljesítéstől számított egy év eltelte után azonban már a Felhasználó köteles bizonyítani, hogy a Felhasználó által felismert hiba már a teljesítés időpontjában is megvolt.

11.5. A termék hibája esetén - a Felhasználó választása szerint - a 11.1-11.4. pontban meghatározott jogát vagy termékszavatossági igényt érvényesíthet. Termékszavatossági igényként a Felhasználó kizárólag a hibás termék kijavítását vagy kicserélését kérheti.

11.6. A termék abban az esetben minősül hibásnak, ha az nem felel meg a forgalomba hozatalakor hatályos minőségi követelményeknek vagy pedig, ha nem rendelkezik a gyártó által adott leírásban szereplő tulajdonságokkal.

11.7. Termékszavatossági igényét a Felhasználó a termék gyártó általi forgalomba hozatalától számított két éven belül érvényesítheti. E határidő elteltével e jogosultságát elveszti.

11.8. A Felhasználó a termékszavatossági igényét kizárólag a termék gyártójával vagy forgalmazójával szemben gyakorolhatja. A termék hibáját termékszavatossági igény érvényesítése esetén a Felhasználónak kell bizonyítania.

11.9. A gyártó (forgalmazó) kizárólag akkor mentesül termékszavatossági kötelezettsége alól, ha bizonyítani tudja, hogy:  
- a terméket nem üzleti tevékenysége körében gyártotta, illetve hozta forgalomba, vagy  
- a hiba a tudomány és a technika állása szerint a forgalomba hozatal időpontjában nem volt felismerhető vagy  
- a termék hibája jogszabály vagy kötelező hatósági előírás alkalmazásából ered.  
A gyártónak (forgalmazónak) a mentesüléshez elegendő egy okot bizonyítania.

11.10. Felhívjuk a figyelmét, hogy ugyanazon hiba miatt kellékszavatossági és termékszavatossági igényt egyszerre, egymással párhuzamosan nem érvényesíthet. Termékszavatossági igényének eredményes érvényesítése esetén azonban a kicserélt termékre, illetve kijavított részre vonatkozó kellékszavatossági igényét a gyártóval szemben érvényesítheti.

11.11. Hibás teljesítés esetén a Szolgáltató az egyes tartós fogyasztási cikkekre vonatkozó kötelező jótállásról szóló 151/2013. (IX.22.) Korm. rendelet alapján jótállásra köteles.

11.12. A jótállás időtartama fogyasztási cikkek esetén 10 000 forintot elérő, de 250 000 forintot meg nem haladó eladási ár esetén két év, 250 000 forint feletti eladási ár felett három év, amely határidők elmulasztása jogvesztéssel jár. A termék kijavítása esetén a jótállás időtartama meghosszabbodik a javításra átadás napjától kezdve azzal az idővel, amely alatt a Felhasználó a terméket a hiba miatt rendeltetésszerűen nem használhatta. A jótállási határidő a termék Felhasználó részére történő átadása napjával kezdődik.

11.13. A Felhasználó a kijavítás iránti igényét választása szerint a Szolgálató székhelyén, bármely telephelyén, fióktelepén és a Szolgálató által a jótállási jegyen feltüntetett javítószolgálatnál közvetlenül is érvényesítheti. A kijavítás során a fogyasztási cikkbe csak új alkatrész kerülhet beépítésre. Kijavítás iránti igény teljesítésekor a Szolgálatónak vagy - a javítószolgálatnál közvetlenül érvényesített kijavítás iránti igény esetén - a javítószolgálatnak a jótállási jegyen vagy ahhoz csatoltan fel kell tüntetnie:  
- a kijavítás iránti igény bejelentésének és a kijavításra történő átvételnek az időpontját,  
- a hiba okát és a kijavítás módját, továbbá  
- a fogyasztási cikk fogyasztó részére történő visszaadásának időpontját.

11.14. Kicserélés iránti igény teljesítésekor a Szolgálatónak a jótállási jegyen fel kell tüntetnie a kicserélés tényét és időpontját.

11.15. Ha 11.12. pontban megjelölt jótállási időtartam alatt a fogyasztási cikk első alkalommal történő javítása során a Szolgáltató részéről megállapítást nyer, hogy a fogyasztási cikk nem javítható, a Felhasználó eltérő rendelkezése hiányában a Szolgáltató köteles a fogyasztási cikket nyolc napon belül kicserélni. Ha a fogyasztási cikk cseréjére nincs lehetőség, a Szolgáltató köteles a Felhasználó által bemutatott, a fogyasztási cikk ellenértékének megfizetését igazoló bizonylaton - az általános forgalmi adóról szóló törvény alapján kibocsátott számlán vagy nyugtán - feltüntetett vételárat nyolc napon belül a Felhasználó részére visszatéríteni.

11.16 Ha a 11.12. pontban megjelölt jótállási időtartam alatt a fogyasztási cikk három alkalommal történő kijavítást követően ismét meghibásodik - a Felhasználó eltérő rendelkezése hiányában -, valamint, ha a Ptk. 6:159. § (2) bekezdés b) pontja alapján a Felhasználó nem igényli a vételár arányos leszállítását, és a Felhasználó nem kívánja a fogyasztási cikket a Szolgáltató költségére kijavítani vagy mással kijavíttatni, a Szolgáltató köteles a fogyasztási cikket nyolc napon belül kicserélni. Ha a fogyasztási cikk kicserélésére nincs lehetőség, a Szolgáltató köteles a Felhasználó által bemutatott, a fogyasztási cikk ellenértékének megfizetését igazoló bizonylaton - az általános forgalmi adóról szóló törvény alapján kibocsátott számlán vagy nyugtán - feltüntetett vételárat nyolc napon belül a Felhasználó részére visszatéríteni.

11.17. Ha a fogyasztási cikk kijavításra a kijavítási igény Szolgáltató részére való közlésétől számított harmincadik napig nem kerül sor, - a Felhasználó eltérő rendelkezése hiányában - a Szolgáltató köteles a fogyasztási cikket a harmincnapos határidő eredménytelen elteltét követő nyolc napon belül kicserélni. Ha a fogyasztási cikk cseréjére nincs lehetőség, a Szolgáltató köteles a Felhasználó által bemutatott, a fogyasztási cikk ellenértékének megfizetését igazoló bizonylaton - az általános forgalmi adóról szóló törvény alapján kibocsátott számlán vagy nyugtán - feltüntetett vételárat a harmincnapos kijavítási határidő eredménytelen elteltét követő nyolc napon belül a Felhasználó részére visszatéríteni.

1. **Vegyes Rendelkezések**

12.1.        Szolgáltató kötelezettsége teljesítéséhez közreműködőt jogosult igénybe venni. Ennek jogellenes magatartásáért teljes felelősséggel tartozik úgy, mintha a jogellenes magatartást saját maga követte volna el.

12.2.        Ha a jelen Szabályzat bármely része érvénytelenné, jogtalanná vagy érvényesíthetetlenné válik, az a fennmaradó részek érvényességét, jogszerűségét és érvényesíthetőségét nem érinti.

12.3.        Amennyiben Szolgáltató a Szabályzat alapján megillető jogát nem gyakorolja, a joggyakorlás elmulasztása nem tekinthető az adott jogról való lemondásnak. Bármilyen jogról történő lemondás csak az erre vonatkozó kifejezett írásbeli nyilatkozat esetén érvényes. Az, hogy a Szolgáltató egy alkalommal nem ragaszkodik szigorúan a Szabályzat valamely lényegi feltételéhez, vagy kikötéséhez, nem jelenti azt, hogy lemond arról, hogy a későbbiekben ragaszkodjon az adott feltétel vagy kikötés szigorú betartásához.

12.4.        Szolgáltató és Felhasználó vitás ügyeiket békés úton próbálják rendezni.

12.5 Amennyiben a Felhasználó vásárlása során bármilyen panasz merül fel, amelyet nem tud a Szolgáltatóval rendezni, panaszával jogosult az Ön lakóhelye vagy tartózkodási helye szerint illetékes Békéltető Testülethez is fordulni. A területileg illetékes Békéltető Testületekről bővebb információ [itt](https://bekeltetes.hu/udvozlo?id=testuletek) érhető el:. A Szolgáltató székhelye szerint illetékes békéltető testület a Budapesti Békéltető Testület (székhely: 1016 Budapest, Krisztina krt. 99. III. em. 310., postázási cím: 1253 Budapest, Pf.: 10., e-mail cím: bekelteto.testulet@bkik.hu, weboldal: bekeltet.bkik.hu, telefonszám: + 36 (1) 488 21 31).

12.6. Amennyiben a Felhasználó panaszt kíván tenni egy, az interneten vásárolt termékkel vagy szolgáltatással kapcsolatban, igénybe veheti az online vitarendezés eszközét is. Panaszát a jóváhagyott vitarendezési testülethez az Európai Bizottság által létrehozott platformon keresztül küldheti el (<https://ec.europa.eu/consumers/odr/main/index.cfm?event=main.home.chooseLanguage>).

1. **Panaszkezelés rendje**

13.1.        Webáruházunk célja, hogy valamennyi megrendelést megfelelő minőségben, a megrendelő teljes megelégedettsége mellett teljesítsen. Amennyiben Felhasználónak mégis valamilyen panasza van a szerződéssel vagy annak teljesítésével kapcsolatban, úgy panaszát a fenti e-mail címen, vagy levél útján is közölheti.

13.2.        Szolgáltató a szóbeli panaszt azonnal megvizsgálja, és szükség szerint orvosolja. Ha a vásárló a panasz kezelésével nem ért egyet, a Szolgáltató a panaszról és az azzal kapcsolatos álláspontjáról haladéktalanul jegyzőkönyvet vesz fel, s annak egy másolati példányát átadja a vásárlónak. Ha a panasz azonnali kivizsgálása nem lehetséges, a Szolgáltató a panaszról jegyzőkönyvet vesz fel, s annak egy másolati példányát átadja a vásárlónak.

13.3.        Az írásbeli panaszt a webáruházunk 30 napon belül írásban megválaszolja. A panaszt elutasító álláspontját megindokolja. A válasz másolati példányát 3 évig megőrzi, s azt az ellenőrző hatóságoknak kérésükre bemutatja.

1. **Felelősség kizárás**

14.1.        Szolgáltató kijelenti, hogy törekszik az weboldalon található információk folyamatos frissítésére.

14.2.        Az weboldalon esetlegesen található linkek segítségével elérhető más tartalmakon található információkat Szolgáltató nem ellenőrzi, ezek elérhetőségéért, tartalmi helyességéért felelősséget nem vállal.

1. **Szerzői jogok**

15.1.        A weboldalt megtekintő és használó felhasználó a weboldal tartalmának kizárólag magáncélú felhasználására jogosult. A magáncélú felhasználás ellenértékhez nem kötött, azonban jövedelemszerzés vagy jövedelemfokozás célját közvetlenül és közvetett módon sem szolgálhatja.

15.2.        A szabad felhasználás körében a felhasználás díjtalan, és ahhoz Szolgáltató engedélye nem szükséges. A felhasználás a szabad felhasználásra vonatkozó rendelkezések alapján is csak akkor megengedett, illetve díjtalan, ha nem sérelmes a weboldal rendes felhasználására és indokolatlanul nem károsítja a Szolgáltató jogos érdekeit, továbbá, ha megfelel a jóhiszeműség és tisztesség követelményének és nem irányul a szabad felhasználás rendeltetésével össze nem egyeztethető célra. A weboldal tartalmának a fenti rendelkezésektől eltérő módon történő felhasználása, illetve a szabad felhasználás mértékének túllépése jogosulatlan felhasználást eredményez, mely jogszabály által tiltott magatartással szemben a Szolgáltató a számára jogszabály által biztosított jogorvoslati lehetőségeket érvényesíti.

15.3.        Bármiféle üzleti jellegű felhasználáshoz a Szolgáltató előzetes, írásbeli hozzájárulása szükséges. Szolgáltató logójának, védjegyeinek használata kizárólag előzetes engedély alapján lehetséges.

15.4.        A weboldalról és annak adatbázisából bármilyen anyagot átvenni írásos hozzájárulás esetén is csak a Szolgáltatóra való hivatkozással lehet.

15.5.        A Szolgáltató fenntartja minden jogát szolgáltatásának valamennyi elemére, a weboldal és a domain-neveire, az azokkal képzett másodlagos domain nevekre, valamint az internetes reklámfelületeire.

15.6.        Tilos a weboldal tartalmának, illetve egyes részeinek adaptációja vagy visszafejtése; bármely olyan alkalmazás használata, amellyel a weboldal vagy annak bármely része módosítható vagy indexelhető.

15.7.        Az Yves Rocher név szerzői jogi védelmet élvez, felhasználása kizárólag a Szolgáltató írásos hozzájárulásával lehetséges.

1. **Adatvédelem**

Az Yves Rocher adatkezelési tájékoztatója elérhető a következő oldalon: <http://yves-rocher.hu/adatvedelem>

**Budapest, 2025. augusztus 15.**